kardosdrur/scandi-wiki huggingface dataset:
Jørgen Grunnet

Jørgen Grunnet (12. februar 1938 – 22. januar 2009) var en dansk journalist, chefredaktør og diplomat.

Han var chefredaktør på Politiken fra 1973 til 1992 og senere redaktionschef for TV 2 Nyhederne.

Han var tilknyttet Udenrigsministeriet som ministerråd på ambassaden i Washington, USA fra 1992 til 1998.

I 1998-1999 var han pressetalsmand for OSCE's mission i Kosovo og blev senere chef for Europarådets missioner i henholdsvis Albanien, Moldova og Serbien-Montenegro.

I sommeren 2005 var han leder af OSCE's og ODIHR's delegation, der overvågede parlamentsvalget i Albanien. I 2006 var han leder af en delegation i Montenegro, der overvågede folkeafstemningen om uafhængighed, og i begyndelsen af 2007 var han leder af en delegation, der overvågede lokalvalgene i Albanien.

Jørgen Grunnet har også været officer af reserven, sidst var han oberstløjtnant.

Ulla Terkelsen var indtil Jørgen Grunnets død hans mangeårige partner.

Kilder og eksterne henvisninger

Eksterne henvisninger 
 

Journalister fra Danmark
Chefredaktører fra Danmark
Danskere i 1900-tallet
Danskere i 2000-tallet
Officerer fra Danmark
Riddere af Dannebrog
Journalister ved Politiken
MA

Master of Arts (forkortes MA eller M.A.) er en universitetgrad man opnår ved at færdiggøre en uddannelse af samme type, og bruges primært i en række angel-saksiske lande, typisk indenfor humaniora. Den svarer ofte til den danske titel cand.mag. og er den officielle engelske betegnelse for det, men kan også dække andre uddannelser.

Se også 
 Akademisk grad

Referencer 

Kandidatgrader
Pudong

Pudong er en bydel i den kinesiske by Shanghai. Bydelen er også byens finansielle centrum og er blevet et af verdens førende økonomiske områder. I dag oplever byen en større udbygning, og skyskrabere fylder det meste af horisonten. Blandt andet ligger den 421 meter høje skyskraber Jin Mao Tower her, og den endnu højere skyskraber Shanghai World Financial Center.

Shanghai
Bydele i Kina
Lydighedsnægtelse

Lydighedsnægtelse foreligger, når man ikke efterkommer en lydighedspligt, eller når man modsætter sig et lydighedskrav, altså nægter at gøre som man bliver instrueret (beordret) til at gøre. En lydighedspligt kan foreligge i kraft af et ansættelses- eller kommando-forhold. Kommandoforhold med lydighedspligt kendes især fra militæret, men findes også hos politiet – begge steder hvor en tilspidset situation vil kunne kræve disciplineret opførsel. Meget ofte er der ikke hjemmel til at kræve en egentlig lydighedspligt efterkommet, og det er i den situation, at parterne kan være uenige om retten til lydighedsnægtelse.

Lydighedspligten foreligger kun, såfremt den givne ordre er både lovlig og tjenstlig. En ordre, som indebærer overtrædelse af en lov behøver man således ikke overholde, men en beordring vil sammen med nødværge kunne lempe en efterfølgende straf. En ordre, som åbenlyst ikke er tjenstlig – eksempelvis krav om, at man skal slå chefens græsplæne – skal heller ikke adlydes.

Hvis en undergiven får en ordre, som den pågældende anser for at være ulovlig eller ikke tjenstlig, kan den pågældende – efter omstændighederne – gøre indsigelse til dén der har givet ordren, klage til en overordnet eller om fornødent nægte at adlyde ordren. Da manglende lovlighed kan være et fortolkningsspørgsmål, er hovedreglen, at en ordre, som efter indsigelse gentages, skal adlydes.

Lydighedsnægtelse vil kunne have ansættelsesretlige konsekvenser og i militæret tillige udløse straf efter militær straffelovs § 11, som behandles af en militær auditør. Planlægger flere soldater eller civile besætningsmedlemmer sammen lydighedsnægtelse, foreligger der mytteri.

Et søsterbegreb er pligtforsømmelse.

Se også 
 Civil ulydighed

Retsvæsen
Jura
Militær

de:Insubordination
Abbey Road Studios

Abbey Road Studios (tidligere kendt som EMI Studios) er et indspilningsstudie grundlagt i november 1931 af en forgænger til pladeselskabet EMI i London, England.  Studiet har adressen 3 Abbey Road, St John's Wood i City of Westminster. Studiet ændrede navn til Abbey Road Studios i 1970, efter at the Beatles Abbey Road-album gjorde det berømt.

Referencer

Eksterne henvisninger 

 

Bygninger, konstruktioner og anlæg i London
Etableret i 1931
Mytteri

Mytteri er en forbrydelse, som består i at flere i forening er ulydige mod en ledelse. Mytteri kan begås af besætningen på et skib eller af soldater i en militær enhed.

I Danmark er mytteri strafbart efter militær straffelov:

§ 12. Udviser flere i forening forsætligt ulydighed, eller bruger de magt, vold eller trussel om vold mod overordnet eller vagt, straffes de for mytteri med fængsel indtil 6 år.
Stk. 2. Under væbnet konflikt kan straffen stige til fængsel på livstid.

Strafferammen er større end for lydighedsnægtelse, fordi mytteri udgør en alvorlig trussel mod disciplinen.

Der var mytteri i Danmark i 1953, hvor soldater i Søgårdlejren protesterede mod en forlængelse af værnepligten fra 12 til 18 måneder.

Se også 

 Mytteriet på Bounty

Eksterne henvisninger 
 Det glemte mytteri  – omtale af Ib Nordbys bog om mytteriet i 1953.

Jura
Militær
Himmelen

Ordet Himmelen har flere betydninger:
 Himmel – rummet udenfor planeten jorden.
 Himmelen (religion)
Cura Ungdom

Cura Ungdom var navnet på en ungdomsorganisation, hvis arbejde blev videreført af tænketanken Cura. Den var tidligere en kristendemokratisk ungdomsorganisation og ungdomsparti tilknyttet Kristeligt Folkeparti/Kristendemokraterne under navnet Kristeligt Folkepartis Ungdom og senere Kristendemokratisk Ungdom. Organisationen skiftede til det nuværende navn i 2009 i forbindelse med løsrivelsen fra partiet Kristendemokraterne.

Kristeligt Folkepartis Ungdom holdt stiftende landsmøde 4. oktober 1974 i Landstingssalen på Christiansborg.

Cura Ungdom var tidligere medlem af KDUN (Kristendemokratiske Unge i Norden) og YEPP (Youth of the European People's Party).

Formålsparagraf 
Cura Ungdoms formål var ved stiftelsen at samle unge for:

 a) At fremme interessen for den kristendemokratiske ideologi og den kristendemokratisk politik.
 b) At arbejde for, at enhver må kende sit ansvar og sine muligheder som samfundsborger.
 c) At inspirere og hjælpe unge til at dygtiggøre sig, og varetage politiske opgaver.
 d) At arbejde for at gøre de kristendemokratiske værdier og den kristendemokratiske etik gældende i samfundet.

Politiske ungdomsorganisationer fra Danmark
Etableret i 1974
SUF

SUF er en flertydig forkortelse, benyttet af:

 Socialistisk UngdomsFront
 Den Sociale Udviklingsfond
og tidligere af:
 Socialistisk Ungdoms Forum (1961-72), omdannet til Revolutionære Socialisters Forbund
 Socialdemokratisk Ungdomsforbund (1906-1921), omdannet til Kommunistisk Ungdoms Forbund og i 1924 til Danmarks Kommunistiske Ungdom
 Socialistisk Ungdomsforbund (1904-1908/10), opslugt af Socialdemokratisk Ungdomsforbund
 Socialistisk Uddannelsesfront
Naturalisme (litteratur)

Naturalisme er en stilperiode i litteraturen som fokuserer på mennesket som biologisk væsen. Den ligger i sidste halvdel af det 19. århundrede (1870 – 1890), men fortsætter som tendens langt op i 1900-tallet.

Overblik 
Naturalismen indvarsledes i Danmark af Georg Brandes' forelæsning Indledning til Emigrantlitteraturen i 1872, hvori han fremhævede nødvendigheden af en kritisk litteratur: 

Det, han distancerede sig fra, var romantikkens æstetisering og biedermeierens dyrkelse af idyl.

Termen naturalisme havde sit udspring i Frankrig, hvor Émile Zola i forordet til Thérèse Raquin kaldte romanen for et laboratorium, hvor passionens mekanismer afprøvedes. Med andre ord – romanen var et sted hvor menneskets biologiske og psykologiske reaktioner kunne iagttages og analyseres. Perioden var også præget af Charles Darwins tanker om mennesket som evolutionært væsen. Darwins værk Arternes Oprindelse udkom oversat J.P. Jacobsen på dansk i 1872; i tiden derefter blev menneskets biologiske betingethed behandlet i mange romaner og noveller, fx Mogens af J.P. Jacobsen.

Stilistik og temaer 
Der er nogle bestemte karaktertræk der gør sig gældende for litteraturen i denne periode; blandt andet:

 Tekster indeholder ofte naturmetaforer. Et eksempel findes i indledningen til Martin Andersen Nexøs novelle Lønningsdag, hvor en naturmetafor bruges til at beskrive sociale modsætningsforhold.
 En naturvidenskabeligt inspirereret deterministisk tankegang: personerne er et produkt af arv og miljø, og udfaldet af deres liv er givet på forhånd. Det ses fx i det konstante fokus på død i Amalie Skrams forfatterskab, samt temaerne i Herman Bangs Ved vejen.
 Der tilstræbes en nøgtern gengivelse af virkeligheden. Dermed fokuseres der i høj grad på miljøbeskrivelse, så beskrivelsen af omgivelserne kan dominere over fortællingen, hvad der har indbragt naturalismen kritik i eftertiden, blandt andet fra Georg Lukács, der satte naturalismens biologiske determinisme (fx hos Zola) i modsætning til den dynamiske realisme hos Balzac, hvor mennesket ses som et handlende samfundsvæsen, der agerer i en historisk kontekst.

Vigtige nordiske forfattere 

 Amalie Skram (1846 – 1905)
 J.P. Jacobsen (1847 – 1885)
 August Strindberg (1849 – 1912)
 Henrik Pontoppidan (1857 – 1943)
 Herman Bang (1857 – 1912)
 Mogens Klitgaard (1906-1945)

Kilder/Henvisninger 
 Zerlang, Poul: Dansk litterær opslagsbog, Gad, 1985, s. 59-65
 Om Perioden på Adl.dk 

Stilperioder
Gustav Rasmussen

Niels Carl Gustav Magnus Rasmussen (født 10. august 1895 i Odense, død 13. september 1953 i København) var en dansk politiker og fra 1921 uddannet jurist. Rasmussen "blev i 1930'erne anerkendt som ekspert i folkeret".

Rasmussen var diplomat og senere udenrigsminister (partiløs) i Knud Kristensens regering og i Hans Hedtofts første regering (1945-1950). At Hedtoft så at sige overtog ham skyldtes hovedsagelig, at Socialdemokratiet manglede oplagte kandidater til posten. Hedtofts ønskekandidat, Hartvig Frisch, ødelagde sine chancer for at blive udenrigsminister, da han i sommeren 1945 udtalte, at stikkerlikvideringerne i den sidste del af besættelsen havde været mord.

Som udenrigsminister støttede han Hedtofts ihærdige men forgæves arbejdede for at etablere et nordisk forsvarsforbund og derefter Danmarks tilslutning til Atlantpagten i 1949. 

I 1950 modtog Rasmussen, under et besøg i Washington, et regulært tilbud fra den amerikanske udenrigsminister på 1 million dollars for en handel, hvorunder Grønland skulle løses fra rigsfællesskabet med Danmark og overgå til ren amerikansk administration. Som det er alment bekendt, blev handelen ikke gennemført i den omgang.

Gustav Rasmussen afsluttede sin karriere som ambassadør i Rom fra 1951 til sin død i 1953.

Referencer

Eksterne henvisninger 
 
 KRAKS BLÅ BOG 1949
 

Udenrigsministre fra Danmark
Gesandter fra Danmark
Jurister fra Danmark
Personer i Kraks Blå Bog (afdøde)
Kommandører af 1. grad af Dannebrog
Lærere fra Danmark
Riddere af Sankt Olavs Orden
Personer fra Odense
Personer i Dansk Biografisk Leksikon
Mike Jackson

Sir Michael David "Mike" Jackson (født 21. marts 1944) er en engelsk militærmand. Første chef for KFOR, uenig med Wesley Clark vedrørende russisk initiativ i sommeren 1999 i Kosovo. Senere engelsk forsvarschef.

Mike Jackson stod på god fod med Agim Çeku, der var militær chef for UÇK. Jackson og Çeku har en stor del af æren for at UÇK blev demobiliseret og omdannet til en civil beredskabsstyrke, TMK.

Eksterne henvisninger 

Generaler fra Storbritannien
Bryndum

Bryndum er en landsby i Sydvestjylland med , beliggende i Bryndum Sogn som satellitby til Esbjerg. Landsbyen ligger i Esbjerg Kommune og tilhører Region Syddanmark. Ca. midt i Bryndum finder man Bryndum Kirke.

Historie 
Bryndum er en af Esbjerg-egnens ældste byer. Stednavnet Bryndum kan føres tilbage til 1289, hvor det hed Brunnum, og kommer af "brun", der betyder brønd eller kilde og endelsen -um, der kommer af det tyske "heim", altså "hjem" . Kirken er fra ca. 1250.
Byen blev udskiftet den 14. august 1784. På det tidspunkt lå landsbyen samlet omkring landsbydammen, med en fælles brønd . I byen findes en mindesten, der blev rejst i nyere tid over kong Christian 3., der to gange besøgte byen i hhv. 1536 og 1539.

Bryndum Skole ligger i Tarp, en anden by nogle få hundrede meter tættere på Esbjerg.

Kilder

Litteratur 
 Petersen, Søren 1967: Træk af Bryndum sogns historie. Esbjerg.
 Willadsen, Holger 1947:Bryndum – Vester Nebel. Esbjerg.

Byer i Esbjerg Kommune
Satellitbyer i Danmark
Solheim Cup

Solheim Cup er en populær golfturnering for kvinder, hvor Europa og USA spiller mod hinanden. Spillerne kvalificerer sig igennem nogle krav som bl.a. er placering på verdensranglisten. Derudover har den udvalgte kaptajn mulighed for at uddele to wildcards til spillere, som ikke har klaret at kvalificere sig, men alligevel kan være en styrke for holdet.

Turneringen spilles over fire dage over samme princip som herrenes Ryder Cup.

Spillesteder og resultater 

Golfturneringer
Firmaskovturen

Firmaskovturen er en dansk komediefilm fra 1978, skrevet af Ole Boje og John Hilbard, der også har instrueret. Filmen er en fortsættelse til Julefrokosten fra 1976.

Medvirkende 
Judy Gringer
Jørgen Ryg
Lisbet Dahl
Preben Kaas
Jesper Langberg
Bjørn Puggaard-Müller
Kirsten Norholt
Birgitte Federspiel
Torben Jensen
Bjarne Adrian
Ole Thestrup
Rolv Wesenlund
Bertel Lauring
Sonja Oppenhagen
Poul Glargaard
Holger Vistisen
Søren Steen

Eksterne henvisninger 
 

Komediefilm fra Danmark
Danske film fra 1978
Film instrueret af John Hilbard
Min farmors hus

Min farmors hus er en dansk filmatisering fra 1984 af Soyas roman af samme navn fra 1943. Filmen, der er trofast overfor sit forlæg, fortæller om Søren, kaldet Sørmand, der sættes i pleje hos sin noget skrappe og dominerende farmor. Det passer ikke farmoren, at Sørmand kommer godt ud af det med hendes unge overbo. Frode Højer Pedersen instruerede og skrev manuskriptet sammen med Søren Kragh-Jacobsen.

Blandt de medvirkende kan nævnes:
Bodil Udsen
Søren Spanning
Kirsten Olesen
Tammi Øst
Vera Gebuhr
Erno Müller
Birgitte Federspiel
Karen Marie Løwert
Olaf Ussing
Ole Ernst

Eksterne henvisninger 
 

Dramafilm fra Danmark
Film baseret på værker af danske forfattere
Danske film fra 1984
Hund (redskab)

En hund er et meget brugt redskab inden for transport- og lagerbranchen, og især blandt flyttemænd.

Redskabet består af en plade med små hjul under, som man bruger når man flytter tunge ting der ikke selv har hjul, og som muligvis ikke kan håndteres med en palleløfter eller en sækkevogn. Eventuelt sættes en hund under hver ende eller hvert hjørne, hvis emnet er for stort til at balancere på en enkelt hund.

Ofte er redskabet hjemmelavet, men mange chauffører har fundet ud af at de små gule vogne der bruges til levering af mælkekasser er udmærkede til andre emner, og disse gule plastic-hunde ses i mange flyttebiler og distributionsbiler.

Menneskedrevet fremdrift
Transportredskaber
Kurt og Valde

Kurt og Valde er en dansk komediefilm fra 1983, instrueret af Hans Kristensen. Manuskriptet er af Peter og Stig Thorsboe med drejebog af Erik Balling og Henning Bahs.

I titelrollerne er Lars Knutzon og Arne Hansen.

Medvirkende 
 Lars Knutzon
 Arne Hansen
 Ole Thestrup
 Beatrice Palner
 Buster Larsen
 Lisbet Dahl
 Thomas Eje
 Ove Sprogøe
 Bjørn Watt-Boolsen
 Peter Schrøder
 Vera Gebuhr
 Bent Mejding
 Bjørn Puggaard-Müller
 Olaf Ussing
 Elin Reimer
 Kjeld Nørgaard
 Karen Lykkehus
 Gyrd Løfqvist
 Flemming Dyjak
 Jarl Forsman

Eksterne henvisninger 
 

Danske film fra 1983
Komediefilm fra Danmark
Film instrueret af Hans Kristensen
Dansksprogede film
Hedeland

Hedeland er et stort rekreativt område beliggende mellem Hedehusene, Vindinge og Tune ca. 30 km vest for København.

Det 15 km² store, stærkt kuperede landskab er kunstigt, idet det er opstået ved en omfattende grusudvinding gennem mange år. Man kan sige, at den store byggeaktivitet i hovedstadsområdet siden 1960'erne har arret landskabet.

Siden 1970'erne har man ved et storstilet retableringsarbejde søgt at forvandle et grimt månelandskab med spredt affald til et spændende naturområde. I stedet for at søge at jævne bunkerne, har man valgt at regulere landskabet på forskellig område. Hovedparten af området har fået lov til at gro til af sig selv, men der er også plantet i nogle områder.

Resultatet er i dag et stort område med søer, bakker og en særpræget og varieret flora. Området gennemskæres af et omfattende net af stier.

I/S Hedeland blev stiftet i 1978 og er ejet af Høje-Taastrup, Roskilde og Greve kommuner. Indtil deres nedlæggelse ved kommunalreformen 1. januar 2007 var Roskilde og Københavns amter desuden også medejere. 

I Hedeland findes:
 Amfiteateret Opera Hedeland
 Golfbane
 Hedelands Veteranbane, en smalsporet jernbane på pt. 5,2 km
 Brandhøjbanen, en modeljernbane på over 1,2 km
 Vindyrkning
 Ridebaner
 Gocartbaner
 Danmarks eneste skibakke med skilift
 Motocross bane
Naturlegeplads

Referencer

Eksterne henvisninger 

 Hedeland
 Hedelands Bjergmarathon 

Bygninger, konstruktioner og anlæg i Danmark
Hedehusene
Handelsskolernes grundforløb

Handelsskolernes grundforløb (ofte forkortet hg) er et 2-årigt erhvervsrettet handelsskoleforløb, der kan påbegyndes direkte efter folkeskolens 9. klasse. En fuldført HG-elev bliver ofte forvekslet som en student på grund at deres studenter-lignende huer (hvid med mørkelilla bånd). HG hører dog ikke under en af de fire studieforberedende gymnasiale uddannelser i Danmark – enten studentereksamen (stx), højere forberedelseseksamen (hf), højere handelseksamen (hhx) eller højere teknisk eksamen (htx).  

Hg udgør første del af en bestemt type erhvervsrettede ungdomsuddannelser, nemlig uddannelserne på Det merkantile område - handel, kontor og finans, som er en af de otte hovedgrupper af erhvervsuddannelser i Danmark.

Som udlært hg-afgangselev skal man finde sig en læreplads, hvor man bliver ansat som lærling/elev i lære i en virksomhed inden for handel, kontor, finans, detailhandlen eller servicesektoren.

Disse læreforløb tager 1-2 år og suppleres undervejs med kortere skoleophold og en afsluttende svendeprøve/fagprøve (eksamen), hvorefter man bliver udlært og typisk ansat i faglærte stillinger som assistent, sekretær, medhjælper eller lignende inden for et bestemt fagområde.

Kilder og henvisninger

Ungdomsuddannelser i Danmark
Hg

Hg eller hg kan stå for:

 Det kemiske symbol for kviksølv (fra latin hydrargyrum)
 Handelsskolernes grundforløb – en handelsskole-uddannelse
 Hektogram – SI-enhed for 100 gram (enhed)

Se også 
 HG (flertydig)
Ewe

Ewe-folket er et folk, der lever i Vestafrika i det sydlige Togo, det sydlige Benin og det østlige Ghana. Dette er en del af det område der før i tiden kaldtes Slavekysten, og Ewe-kulturen er en af de væsentlige bidragydere til den afrikanske blandingskultur i Caribien.

Ewe-folket har deres eget sprog, ewe, hvorfra ordet voodoo stammer.

Folkeslag i Togo
Folkeslag i Benin
Folkeslag i Ghana
Liv (pigenavn)

Liv er et nordisk pigenavn. Det kommer af oldnordisk "hlíf", der betyder "dække", "beskyttelse" og især "skjold". Senere er det blevet associeret med det oldnordiske "líf", der betyder "liv". Omkring 1.300 danskere bærer navnet eller en variant ifølge Danmarks Statistik.

Navnedagen er i Norge 2. oktober og i Sverige 12. april.

Blandt varianterne af navnet ses Lif, Liff og Liw på dansk.

Kendte personer med navnet
Liv Hornekær, dansk fysiker.
Liv Tyler, amerikansk skuespiller.
Liv Ullmann, norsk skuespiller.

Andre betydninger
Se også Liv (flertydig).

Pigenavne
Strandmalurt

 
Strandmalurt (Artemisia maritima), ofte skrevet strand-malurt, er en 15-60 cm høj urt eller halvbusk, der i Danmark vokser på strandenge og i rørsump.

Beskrivelse 
Strandmalurt er en bestanddannende og opretvoksende flerårig urt. Stænglerne er stive og tæt behårede. De nederste dele bliver som regel helt træagtige. bladene sidder spredt, og de er ensartet gråhvide på begge sider. Bladranden er hel, men da bladene er dobbelt fjersnitdelte, bliver de ganske trådagtige.

Blomstringen sker i august-september, hvor man finder de bittesmå, gule blomster samlet i små kurve. Kurvene danner tilsammen en endestillet top. Frugterne er små nødder uden fnok. De modner godt og spirer villigt på det rette voksested.

Rodnettet består af korte, vandrette jordstængler, som bærer de mange, dybtgående trævlerødder.

Højde x bredde og årlig tilvækst: 0,40 x 1,20 m (40 x 5 cm/år). Disse mål kan fx bruges til beregning af planteafstande, når arten anvendes som kulturplante.

Voksested 
Planten findes på næringsrig, gruset bund ved tangvolde og opskyllede tangbælter langs Danmarks indre kyster og langs den jyske vestkyst. Her vokser den sammen med bl.a. marehalm, strandkål, bakkenellike, gul snerre, smalbladet timian og strandmandstro.

Anvendelse 
Hele planten er stærk aromatisk og den indeholder mange kemiske forbindelser, der betinger dens brug i medicin og som nydelsesmiddel.

Strandmalurt indeholder bitterstoffer og alkaloider, som virker ormefordrivende. Derfor har udtræk af planten været anvendt som ormemiddel. Senere blev den beske smag populær, og i dag er planten meget eftertragtet som krydderi på snaps ("bjesk").

Kilder 
 Signe Frederiksen et al., Dansk flora, 2. udgave, Gyldendal 2012. .

Flerårige urter
Nytteplanter
Gule blomster
Krydderurter
Lægeplanter
Bynke
Fischer-Tropsch-processen

Fischer-Tropsch-processen er en kemisk proces, hvor man omformer f.eks. biomasse, kul og naturgas til flydende brændstof. Processen er opkaldt efter de to tyske kemikere Franz Fischer og Hans Tropsch, der opfandt processen i 1923. Fischer-Tropsch kan også anvendes til at lave CO2-neutral energilagring ved at anvende energi fra vedvarende energi til at hente CO2 fra luften og lave den om til CO og ilt (kunstig fotosyntese). Den vedvarende energi anvendes også til at lave H2 fra fx H2O:

Den originale kemiske reaktion kan forenkles til følgende formel:

Produktet er oftest næsten ren paraffin og er meget anvendeligt i dieselmotorer. Det kan direkte indgå i den nuværende motorteknologi på bedste vis. Stort set alle de store olieselskaber investerer i teknologien fordi brændstoffet er i stand til at leve op til de evigt skrappere emissionskrav. En anden grund er muligheden for at producere et CO2-neutralt brændstof idet man kan bruge biomasse som råstof.

Historie 

Teknikken blev brugt under 2. verdenskrig af den tyske krigsmaskine idet den var udsat for en olieembargo af de allierede. Senere blev teknikken brugt under Apartheid-regimet i Sydafrika da de også blev udsat for en blokade for import af olie.

Kilder/referencer

Kemiske processer
Brændstoffer og brændsler
Energilagring